b'\n_START_ARTICLE_\nTennengebirge\n_START_SECTION_\nGeologi\n_START_PARAGRAPH_\nTennengebirge er et karstlandskab, der hovedsagelig best\xc3\xa5r af Dachsteinkalk, der st\xc3\xa5r p\xc3\xa5 en sokkel Ramsaudolomit. De sydlige forbjerge langs linjen Lung\xc3\xb6tz-Werfenweng-Werfen er en st\xc3\xa6rkt forskubbet zone af Werfener lag fra nedre Trias og dolomit fra mellem trias som ben\xc3\xa6vnes Werfen-St.Martiner Schuppenzone, og som geologisk regnes til skifferalperne._NEWLINE_Karstlandskabet har dannet mange huler i Tennengebrige, hvoraf de kendteste er de ca. 42 km lange Eisriesenwelt ved Werfen, der er verdens st\xc3\xb8rste ishule og er tilg\xc3\xa6ngelig for turister. Andre kendte huler er Brunneckerh\xc3\xb6hle ved Pa\xc3\x9f Lueg, Winnerfallh\xc3\xb6hle ved Oberscheffau og Trickelh\xc3\xb6hle ved Abtenau. Disse huler er aktive vandhuler, der bl.a. ved sneafsmeltningen bliver fyldt med vand._NEWLINE_Tennengebirge er forskningsomr\xc3\xa5de for Salzburgs landsforening for huleforskning. Der findes fortsat nye huler i omr\xc3\xa5det, mens gamle huler fortsat udforskes.'